Қарағанды академиялық музыкалық комедия театры

Қарағанды академиялық музыкалық комедия театры – 1973 жылдың 16 қарашасында ашылған театр.

 Тарихы 
1973 жылы наурыз айында Теміртау қаласында музыкалық комедия театрын құру туралы Қазақ ССР үкіметінің қаулысы шықты. Сол жылы қараша айында театрдың сахна шымылдығы алғаш рет көтерілді. И. Дунаевскийдің "Вольний ветер" опереттасын қойған театр ұжымы сол кездегі СССР музыка театрларының ішіндегі ең жас ұжым болып саналды. Театр әртістерінің құрамында республиканың басқа да қалаларында кәсіби шеберліктен өткен сахна тұлғалары жұмыс істеді. Олардың қатарында - РСФСР халық әртісі Игорь Войнаровскийді, РСФСР еңбек сіңірген әртісі Нина Симонова. Театр тарихында оның негізін салушы, театрдың көркемдік жетекшісі әрі директоры – Қазақстанның еңбек сіңірген мәдениет қызметкері Евгения Лукич Пелещук, тұңғыш бас режиссері – Қазақстанның еңбек сіңірген мәдениет қызметкері Вадим Борисович Григорьев және оркестрді алғаш құрушы әрі дирижері Александр Александрович Хмелевтің есімі ерекше орын алады. Театр ұжымының мүшелеріне әр жылдары «Қазақ ССР-інің еңбек сіңірген әртісі», «Қазақ ССР-інің халық әртісі» атақтары берілді. Репертуарын әрдайым жетілдіріп отырған бұл театр музыкалық шығармалардың авторларымен белсенді жұмыс істеді. Алматылық композитор А. Исаевамен бірлесе отырып қойған алғашқы қазақ опереттасы "Хитроумный  обманщик" театр репертуарынан ұзақ жылдар бойы орын алып келді. Театр афишасында тұрған оперетталар, мюзикльдер, водевильдер, музыкалық комедиялар театрдың жанрлық палитрасын көрсететті. 

1980 жылы театр Теміртаудан Қарағанды қаласына ауысып, театрға арналған ғимаратқа орналасты. 

 Қойылымдары 
1998 жылы театрдың 25 жылдығы тұсында жүзден астам спектакльдер қойылып, көптеген шығармашылық кештер өткізілді. Театр Қазақстан мен шетелдің 37 қаласында гастрольдік сапармен болып қайтты. Сахнаға музыкалық комедиялар, операбуффтар, балеттер, мюзикльдер қойылды. Қазақ және шетелдік классикалық туындыларды орындайтын хор, балет, оркестрге арналған арнайы бағдарлама дайындалды. Қазақстанның мәдени ошақтары. Культурные центры Казахстана: Фотоальбом. – Алматы:«АСА» Баспа үйі» ЖШС, 2012. – 288 б. (қазақ, орыс, тілдерінде) ISBN 978-601-80325-0-9 

Театр репертуарында шетел және кеңес композиторларының классикалық шығармалары: К. Листовтың "Севастополь вальсі", В. Соловьев Седовтың "Он сегіз жас", В. Гроховскивдің "Саған махаббат сыйлаймыны", Б. Александровтың "Малиновкадағы үйлену тойы", Е. Птичкиннің "Қатындар көтерілісі" мен '"Тәтті жидегі, Л. Колодубтың  "Мен сені сүйемін", О. Фельцманның "Гитара ойнай берсін", И. Штраустың "Венадағы кездесулері" мен "Жарқанаты", Ф. Легардың "Көңілді жесірі", "Фраскитасы", И. Кальманның "Сильвасы", "Цирк аруы", О. Штраустың "Терезинасы",  Ж. Оффеңбахтың "Сұлу Еленасы", Г. Гладковтың "Бремен музыканттары", Н. Дунаевскийдіц "Күйеу жігіттері" және т. б. бар. Бас дирижері — А. Г. Фаерман, бас балетмейстері - В. А. Белобродов, бас хормейстері — Л. Новикова, бас суретшісі -М Р.Байкенов (1986). ҚазКСР-інің еңбек сіңірген артистері Б.З. Каркач пен В. А. Сухов театрдың ардагерлері болып табылады.

2000 жылы театрға "Академиялық" мәртебесі берілді.Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5

Қазіргі таңда театр репертуарындағы оперетта саны 30-ға жуық. Алғашқы музыкалық комедия – Р. Гаджиевтің "Не прячь улыбку!" қойылымы. Бүгінде 30-ға тарта комедия, 34 ертегі, 10 мюзикл, 10 балет, 8 опера  бар. Театр қазақстандық авторлардың 18, ресейлік авторлардың 84 және әлемдік классиканың 46 туындысын орындады. 14 шетелдік ертегі сахналанған.

 Шығармашылық ұжым 
Театрға Қазақстанның еңбек сіңірген қайраткері Амантай Ыбыраев жетекшілік етеді. Барлығы театрда 300 адам қызмет етуде, труппада 150 әртіс бар. Олардың ішінде 5 Қазақстанның еңбек сіңірген қайраткері мен әртісі, 5 "Мәдениет қайраткері" төсбелгісінің  иегері, 3 халықаралық байқау лауреаты мен 2 "Құрмет" орденінің кавалері бар.

Елена Филинкова, Галина Кожушкина, Александр Малявский, Александр Бойко, Виктор Игушкин, Анна Беспалова, Александр Браун, Виталий Ковалев, Мария Васильева, Дарья Пивень мен Юрий Чапаевты атап өтуге болады. Балетте Руслан Гамидов, Дәурен Мұсабеков, Владимир Евстафьев, Зинаида Торшина, Ольга Чеканникова, Анастасия Крумина, Ольга Нечепорчук, Александра Нагайбекова және Татьяна Плесовских көрермендерге жақсы таныс.

Театр концертмейстерлері – Жанна Шестакова мен Людмила Ратушняк. Балетмейстері – Татьяна Судакова-Попович. Хормейстері – "Құрмет" орденінің кавалері Татьяна Штыкова.

 Галерея 

 Дереккөздер 

Санат:Қарағанды облысы
Санат:Қазақстан театрлары